title: رشيد أورقية
text: رشيد أورقية (بلأمازيغية: ⵔⴰⵛⵉⴷ ⵓⵔⵇⵉⵢⴰ - تولد ف 6 يوليوز 1990 فورزازات) هو ويكيپيدي مغريبي وواحد من لمؤسسين د ويكيپيديا بالدارجة ومن الناس اللي حطًوا لقواعد ديالها وكتبو فيها بزاف د لمقالات.
  
  حياتو 
  تولد رشيد أورقية فورزازات ف 1990, وموراها مشا مع عائلتو لآيت ملول, فين قرا ليبتيدائي وليعدادي والثانوي. رشيد تولد من بين 11 د لخوت, 7 منهم توفاو. عندو دابا واحد خوه وجوج خواتاتو, وهو لكبير فيهم.
  
  من مورا لباك, قرا رشيد عام دلهندسة الكهربائية فالمدرسة العليا للتكنولوجيا فأݣادير, وعامين ديال الهندسة المعلوماتية فالمدرسة العليا للتكنولوجيا فالصويرة. موراهم كمًل الإجازة المهنية ديال الهندسة المعلوماتية فكلية المتعددة التخصصات فالراشيدية. دابا تيخدم رشيد فلبرمجة الحرة وساكن فآيت ملول.
  
  دخل رشيد للعالم د ويكيپيديا ف 2018, وخدم فبزاف د لمشاريع اللي عندها علاقة بلمغريب, بحال مشاريع التصوير: ويكي تهوى المعالم, ويكي تهوى إفريقيا, وكان من لمؤسسين د مشروع ويكيپيديا بالدارجة.
  
  شوف حتا 
   أناس السدراتي
   عبد الرحمان آيت علي
  
  عيون لكلام 
  
  بيوغرافيا د رجال
  ويكيميديين مغاربة
  زيادة 1990
  ناس تزادو ف وارزازات